CELEX: 31999R1168
Language: mt
Date: 1999-06-03 00:00:00
Title: Ir-Regolament tal-Kummissjoni (KE) Nru 1168/1999 tat-3 ta’ Ġunju 1999 li jistabbilixxi l-istandard tal-marketing għall-għanbaqar

Avviż Legali Importanti

|

31999R1168

Official Journal L 141 , 04/06/1999 P. 0005 - 0010

		Ir-Regolament tal-Kummissjoni (KE) Nru 1168/1999tat-3 ta’ Ġunju 1999li jistabbilixxi l-istandard tal-marketing għall-għanbaqarIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħxejjex ta’ l-ikel [1], kif l-aħħar emendat bir-Regolament tal-Kummissjoni (KE) Nru 857/1999 [2], u b’mod partikolari l-Artikolu 2(2) tiegħu,(1) Billi l-għanbaqar huwa fost il-prodotti elenkati fl-Anness I mar-Regolament (KE) Nru 2200/96 li għalih għandhom jiġu adottati standards; billi r-Regolament tal-Kummissjoni (KEE) Nru 1591/87 tal-5 Ġunju 1987 li jistabbilixxi l-istandards tal-marketing għall-kaboċċi, il-Brussels sprouts, il-krafes bil-ħajta, l-ispinaċi u l-għanbaqar [3], kif l-aħħar emendat bir-Regolament (EC) Nru 888/97 [4], ġie spiss emendat u ma jistax aktar jiżgura ċ-ċarezza legali.(2) Billi, fl-interess taċ-ċarezza, ir-regoli dwar l-għanbaqar għandhom jiġu separati minn dawk dwar prodotti oħra fir-Regolament (EEC) Nru 1591/87; billi r-regoli fil-kwistjoni għandhom għalhekk jiġu abbozzati mill-ġdid u l-Anness V mar-Regolament (KEE) Nru 1591/87 dwar l-għanbaqar jiġi mħassar; billi, għal dan l-iskop u fl-interessi tal-priservazzjoni tat-trasparenza fis-suq dinji, għandu jitqies l-istandard għall-għanbaqar irrakkommandat mill-Grupp tax-Xogħol ta’ l-Istandardizzazzjoni tal-Prodotti li Jeħżienu u l-Iżvilupp tal-Kwalità tal-Kummissjoni Ekonomika tan-Nazzjonijiet Uniti għall-Ewropa (UN/KEE).(3) Billi r-riżultat ta’ l-applikazzjoni ta’ dawn l-istandards għandu jkun li jitneħħew mis-suq il-prodotti ta’ kwalità mhux sodisfaċenti, sabiex il-produzzjoni ssir konformi mal-ħtiġiet tal-konsumatur, sabiex jiġu ffaċilitati r-relazzjonijiet tal-kummerċ imsejsa fuq il-kompetizzjoni ġusta, u b’hekk il-produzzjoni tiġi megħjuna tħalli iktar qliegħ.(4) Billi l-istandards huma applikabbli f’kull stadju tal-proċess tas-suq; billi l-ġarr fuq distanza twila, il-ħażna għal ċertu tul ta’ żmien u l-operazzjonijiet diversi tat-tqandil li l-prodotti jgħaddu minnhom jistgħu jwasslu għat-taħsir minħabba l-iżvilupp bijoloġiku tal-prodotti jew ix-xejra tagħhom li jitħassru; billi għandu jittieħed kont ta’ dan it-taħsir meta jiġu applikati l-istandards fl-istadji tal-marketing wara d-dispaċċ; billi, minħabba illi l-prodotti tal-Klassi "Extra" iridu b’mod partikolari jiġu magħżula u ppakkjati b’attenzjoni, iridu jitqiesu biss fil-każ tagħhom in-nuqqas tal-freskezza u l-istat tan-nefħa tagħhom.(5) Billi l-miżuri pprovduti f’dan ir-Regolament huma skond l-opinjoni tal-Kumitat tal-Ġestjoni tal-Frott u l-Ħxejjex ta’ l-Ikel Friski,ADOTTAT DAN IR-REGOLAMENT:Artikolu 1L-istandard tal-marketing għall-għanbaqar li jidħol fil-kodiċi NM 08094005 għandu jkun kif iddikjarat fl-Anness.Dan l-istandard għandu japplika fl-istadji kollha tal-marketing, taħt il-kondizzjonijiet stabbiliti fir-Regolament (KE) Nru 2200/96.Madankollu, fl-istadji ta’ wara d-dispaċċ, il-prodotti jistgħu juru fejn għandhom x’jaqsmu d-disposizzjonijiet ta’ l-istandard:- nuqqas żgħir ta’ freskezza u nefħa,- għall-prodotti ggradati fil-Klassijiet l-oħra għajr l-"Extra", taħsir żgħir minħabba l-iżvilupp tagħhom u t-tendenza tagħhom li jeħżienu.Artikolu 2Ir-Regolament (KEE) Nru 1591/87 huwa hawnhekk emendat kif ġej:1. Fit-titolu, il-kliem "il-krafes bil-ħajta, l-ispinaċi u l-għanbaqar" jiġi mibdul bil-kliem "il-krafes bil-ħajta u l-ispinaċi".2. Il-ħames inċiż fl-ewwel subparagrafu ta’ l-Artikolu 1 jiġi mħassar.3. L-Anness V jiġi mħassar.Artikolu 3Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Għandu jibda japplika mill-1 Lulju 1999.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fit-3 ta’ Ġunju 1999.Għall-KummissjoniFranz FischlerMembru tal-Kummissjoni[1] ĠU L 297, tal-21.11.1996, p. 1.[2] ĠU L 108, tas-27.4.1999, p. 7.[3] ĠU L 146, tas-6.6.1987, p. 36.[4] ĠU L 126, tas-17.5.1997, p. 11.--------------------------------------------------ANNESSL-ISTANDARD GĦALL-GĦANBAQARI. ID-DEFINIZZJONI TAL-PRODOTTDan l-istandard japplika għall-għanbaqar tal-varjetajiet (varjetà mnissla bil-kultivazzjoni) imkabbra minn:- il-Prunus domestica L. ssp. domestica,- il-Prunus domestica L. ssp. insititia (L.) Schneid.,- il-Prunus domestica L. ssp. italica (Borkh.) Gams,- il-Prunus domestica L. ssp. syriaca (Borkh.) Janchen, u- il-Prunus salicina Lindl.li jridu jiġu forniti friski lill-konsumatur, bl-għanbaqar għall-ipproċessar industrijali jiġi eskluż.II. ID-DISPOŻIZZJONIJIET LI JIRRIGWARDAW IL-KWALITÀL-għan ta’ l-istandard huwa li jiddefinixxi l-ħtiġiet tal-kwalità għall-għanbaqar wara t-tħejjija u l-ippakkjar.A. Il-ħtiġiet minimiFil-Klassijiet kollha, bla ħsara għad-disposizzjonijiet speċjali għal kull Klassi u t-tolleranzi permessi, l-għanbaqar għandu jkun:- mhux mimsus,- b’saħħtu; huwa eskluż il-prodott milqut mit-taħsir jew id-deterjorament hekk li jagħmlu mhux tajjeb għall-konsum,- nadif, prattikament ħieles minn kull materja barranija viżibbli,- prattikament ħieles mill-insetti jew id-dud tal-qerda,- prattikament ħieles mill-ħsara kkawżata mill-insetti jew id-dud tal-qerda,- ħieles mill-irtuba esterna anormali,- ħieles minn kull riħa u/jew togħma barranija.L-għanbaqar irid ikun ġie maqtugħ b’attenzjoni. Irid ikun żviluppat biżżejjed u juri li jkun sar biżżejjed.L-iżvilupp u l-kondizzjoni ta’ l-għanbaqar iridu jkunu hekk illi jgħinuh:- li jkun jiflaħ għat-trasport u t-tqandil, u- jasal f’kondizzjoni sodisfaċenti fil-post tad-destinazzjoni.B. Il-KlassifikaL-għanbaqar jiġi kklassifikat fi tliet Klassijiet kif iddefiniti hawn taħt:(i) tal-Klassi "Extra"L-għanbaqar f’din il-klassi jrid ikun ta’ kwalità superjuri. Fl-għamla, l-iżvilupp u l-kulur għandu jkun karatteristiku għall-varjetà. Irid ikun:- prattikament miksi bil-għabra tiegħu, skond il-varjetà,- ta’ laħam magħqud.Irid ikun ħieles mid-difetti, bl-eċċezzjoni ta’ difetti superfiċjali ħfief ħafna, sakemm dawn ma jaffettwawx l-apparenza ġenerali, il-kwalità, il-kwalità taż-żamma u l-preżentazzjoni tal-prodott fil-pakkeġġ.(ii) tal-Klassi IL-għanbaqar f’din il-klassi jrid ikun ta’ kwalità tajba. Irid ikun karatteristiku għall-varjetà.Madankollu jistgħu jiġu permessi d-difetti ħfief li ġejjin, sakemm dawn ma jaffettwawx l-apparenza ġenerali, il-kwalità, il-kwalità taż-żamma u l-preżentazzjoni tal-prodott fil-pakkeġġ:- difett żgħir fl-għamla,- difett ħafif fl-iżvilupp,- difetti ħfief fil-kulur,- id-difetti fil-qoxra ta’ għamla tawwalija ma jridux jaqbżu fit-tul it-terz tad-dijametru massimu tal-frotta. B’mod partikolari, jistgħu jiġu permessi qasmiet imfejqa għall-varjetajiet "Golden gage" [1],- id-difetti l-oħra fil-qoxra li l-firxa totali affettwata ma jridux jaqbżu aktar is-sittax il-wieħed mill-wiċċ kollu.(iii) tal-Klassi IIDin il-Klassi tinkludi għanbaqar li ma jikkwalifikax għad-dħul fil-Klassijiet ogħla, iżda jissodisfa l-ħtiġiet minimi speċifikati hawn fuq.Jistgħu jiġu permessi d-difetti li ġejjin, sakemm l-għanbaqar iżomm il-karatteristiċi essenzjali tiegħu rigward il-kwalità, il-kwalità taż-żamma u l-preżentazzjoni:- difetti fil-għamla,- difetti fl-iżvilupp,- difetti fil-kulur,- difetti fil-qoxra li minnha l-firxa totali affettwata ma tridx taqbeż il-kwart tal-wiċċ kollu.III. ID-DISPOŻIZZJONIJIET LI JIRRIGWARDAW L-GĦOTI TAD-DAQSId-daqs jiġi stabbilit skond id-dijametru massimu tat-taqsima ekwatorjali.Id-daqsijiet minimi huma ffisati kif ġej:| "Extra" u I | II |Il-varjetajiet li jagħmlu frott kbir | 35 mm | 30 mm |Il-varjetajiet l-oħra | 28 mm | 25 mm |Il-Mirabell u l-Pruna Damaskina | 20 mm | 17 mm |[1] Definizzjoni: il-gages (berquq aħdar, dauphines, greengages) li jkollhom qoxra ħadra b’kulur safrani jleqq.--------------------------------------------------